CELEX: C2005/330/20
Language: hu
Date: 2005-12-24 00:00:00
Title: C-385/05. sz. ügy: A Conseil d'Etat  2005. október 19 -i határozatával a Confédération Générale du Travail, Confédération Française Démocratique du Travail (CFDT), Confédération Française de l'Encadrement C.G.C. (C.F.E.-C.G.C.), Confédération Française des Travailleurs Chrétiens (C.F.T.C.) és Confédération Générale du Travail – Force Ouvrière kontra Premier ministre és Ministre de l'Emploi, de la Cohésion sociale et du Logement ügyben benyújtott előzetes döntéshozatal iránti kérelem

24.12.2005   
            
            
               HU
            
            
               Az Európai Unió Hivatalos Lapja
            
            
               C 330/10
            
         A Conseil d'Etat 2005. október 19-i határozatával a Confédération Générale du Travail, Confédération Française Démocratique du Travail (CFDT), Confédération Française de l'Encadrement C.G.C. (C.F.E.-C.G.C.), Confédération Française des Travailleurs Chrétiens (C.F.T.C.) és Confédération Générale du Travail – Force Ouvrière kontra Premier ministre és Ministre de l'Emploi, de la Cohésion sociale et du Logement ügyben benyújtott előzetes döntéshozatal iránti kérelem
   (C-385/05. sz. ügy)
   (2005/C 330/20)
   Az eljárás nyelve: francia
   A Conseil d'Etat (Franciaország) 2005. október 19-i határozatával, amely 2005. október 24-én érkezett a Bíróság Hivatalához, a Confédération Générale du Travail, Confédération Française Démocratique du Travail (CFDT), Confédération Française de l'Encadrement C.G.C. (C.F.E.-C.G.C.), Confédération Française des Travailleurs Chrétiens (C.F.T.C.) és Confédération Générale du Travail – Force Ouvrière kontra Premier ministre és Ministre de l'Emploi, de la Cohésion sociale et du Logement (miniszterelnök és munkaügyi, társadalmi kohézióért felelős és lakásügyi miniszter) ügyben előzetes döntéshozatal iránti kérelmet nyújtott be az Európai Közösségek Bíróságához.
   A Conseil d'Etat a következő kérdésekről kéri a Bíróság döntését:
   
               1)
            
            
               Figyelemmel a 2002. március 11-i 2002/14/EK irányelv (1) tárgyára, mely annak 1. cikke (1) bekezdése értelmében a Közösségen belüli vállalkozások vagy üzemek munkavállalóinak tájékoztatására és a velük folytatott konzultációra vonatkozó minimumkövetelményeket meghatározó általános keret létrehozása, a foglalkoztatott munkavállalók létszáma küszöbértékei meghatározásának a tagállamokra bízása, amit ezen irányelv tartalmaz, tekinthető-e akként, hogy az a tagállamok számára e küszöbértékek számításához bizonyos munkavállalói csoportok megkülönböztetett figyelembe vételét lehetővé teszi?
            
         
               2)
            
            
               Mennyiben értelmezhető az 1998. július 20-i 98/59/EK irányelv (2) olyan rendelkezést megengedőként, amelynek következtében egyes húsznál több munkavállalót foglalkoztató intézmények, akár ideiglenesen is, mentesülnek a munkavállalókat képviselő szervezet létrehozásának kötelezettsége alól az egyes munkavállalói csoportokat az e képviseletre vonatkozó rendelkezések alkalmazásánál figyelmen kívül hagyó létszámszámítási szabályok folytán?
            
         
      (1)  Az Európai Közösség munkavállalóinak tájékoztatása és a velük folytatott konzultáció általános keretének létrehozásáról szóló, 2002. március 11-i 2002/14/EK európai parlamenti és tanácsi irányelv (HL L 80., 29. o.; magyar nyelvű különkiadás 5. fejezet, 4. kötet, 219. o.).
   
      (2)  A csoportos létszámcsökkentésre vonatkozó tagállami jogszabályok közelítéséről szóló, 1998. július 20-i 98/59/EK tanácsi irányelv (HL L 225., 16. o.; magyar nyelvű különkiadás 5. fejezet, 3. kötet, 327. o.).